b'\n_START_ARTICLE_\nVenskabs- og allianceaftalen mellem Mongoliet og Tibet\n_START_PARAGRAPH_\nVenskabs- og allianceaftalen mellem Mongoliet og Tibet blev underskrevet den 2. februar 1913 i Urga (senere Ulan Bator).\n_START_SECTION_\nUndertegnelse og indhold\n_START_PARAGRAPH_\nEfter Qing-dynastiets fald (1911) erkl\xc3\xa6rede sig b\xc3\xa5de Tibet og Mongoliet selvst\xc3\xa6ndige under lamaistiske statschefers ledelse. De anerkendtes dog ikke af den den kinesiske republik. I aftalen erkl\xc3\xa6rede Mongoliet og Tibet gensidigt anerkendelse af hinandens selvst\xc3\xa6ndighed. Mongoliets repr\xc3\xa6sentanter, som underskrev aftalen, var udenrigsminister Da Lama Ravdan og general Manlaibaatar Damdins\xc3\xbcren. Tibets repr\xc3\xa6sentanter var Agvan Dorjiev, egentlig en russisk medborger, Chijamts og Gendun-Galsan, en tibetansk medborger. Der har v\xc3\xa6ret rejst tvivl om aftalens gyldighed idet den 13:e Dalai Lama dementerede, at han havde givet Dorjiev mandat til at forhandle om en aftale med Mongoliet. Endnu vigtigere er det, at hverken Dalai Lama eller Tibets regering har stadf\xc3\xa6stet aftalen. Den russiske regering h\xc3\xa6vdede, at Dorjiev som russisk medborger aldrig skulle kunne forhandle p\xc3\xa5 Dalai Lamas vegne._NEWLINE_Fraset denne, hvor de to lande anerkendte hinanden, anerkendtes hverken Tibet eller Mongoliet umiddelbart som selvst\xc3\xa6ndige stater af de fleste lande. Derimod ans\xc3\xa5s den kinesiske republik at have suver\xc3\xa6nitet over omr\xc3\xa5derne. Den vestlige verdens, is\xc3\xa6r Ruslands og Storbritanniens, interesser i begge de to omr\xc3\xa5der garanteredes ved aftaler med Qing-dynastiet, hvilke den kinesiske republik h\xc3\xa6vdede skulle holdes. Ved at anerkende Mongoliet og Tibet ville de vestlige lande reelt have indr\xc3\xb8mmet, at aftalerne med Kina var ugyldige. I vest var man ogs\xc3\xa5 urolig for, at en anerkendelse ville f\xc3\xb8re til ustabilitet i omr\xc3\xa5det, hvilket man troede kunne undg\xc3\xa5s ved at fastholde aftalerne med Kina.\n_START_SECTION_\nAftalens overlevelse\n_START_PARAGRAPH_\nDer var tidvis rejst tvivl om aftalens eksistens, men den blev f\xc3\xb8rste gang offentliggjort p\xc3\xa5 mongolsk i 1982 af det mongolske videnskabsakademi, og i 2007 dukkede ogs\xc3\xa5 en original p\xc3\xa5 tibetansk op i et mongolsk arkiv. Det er formodet, at man i Mongoliet har hemmeligholdt aftalens opholdssted i det meste af det 20. \xc3\xa5rhundrede under hensyn til landets \xc3\xb8mt\xc3\xa5lige stilling i forhold til Sovjetunionen'